| *Squilla mantis*Galera |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Crustacea |
| Clase: | Malacostraca |
| Subclase: | Hoplocarida |
| Orde: | Stomatopoda |
| Suborde: | Unipeltata |
| Superfamilia: | Squilloidea |
| Familia: | Squillidae |
| Xénero: | *Squilla* |
| Especie: | ***S. mantis*** |

 |
| Nome binomial |
| ***Squilla mantis***(Linnaeus, 1758) |
| Sinonimia |
| *Véxase o texto* |

A **galera**,[] **esquila** ou **esquila común**, ***Squilla mantis***, é unha especie de crustáceo malacostráceo da subclase dos hoplocáridos, orde dos estomatópodos e familia dos esquílidos, unha das numerosas comprendidas no xénero *Squilla*.

É un marisco que se pesca en grandes cantidades, aínda que non é moi apreciado gastronomicamente, pese ao seu excelente sabor, debido a que posúe pouca carne.

Taxonomía
---------

### Descrición

A especide foi descrita en 1758 por Linneo na 10ª edición do seu *Systema Naturae* baixo o nome de *Cancer mantis*.

### Sinónimo

Ademais de polo nome actualmente válido a especie coñeceuse tamén polo sinónimo:

* *Cancer mantis* Linnaeus, 1758 (protónimo)

Características
---------------

Nótese o 2º par de pereiópodos
A galera pode chegar a alcanzar uns 200 mm de lonxitude.

Presenta oito pares de apéndices no cefalotórax (pereiópodos), sendo os cinco primeiros fortes e curtos, terminados nunha uña curvada e adaptados para escavar.

O segundo par é máis robusto e de maior lonxitude que o resto, e preséntase dentado con cinco espiñas.

A súa coloración é amarela ferruxenta, parda clara ou cor salmón, con bordos azulados e avermellados, sendo de cor máis clara na zona ventral.

Os ollos son verdosos, con manchas de cor púrpura rebeteadas de branco.

Os ollos están sustentados por longos pedúnculos móbiles, e son moi complexos.

Distribución e hábitat
----------------------

### Distribución

*Squilla mantis* é unha espècie propia do mar Mediterráneo e do Atlántico noroeste.

### Hábitat

Encóntrase sobre fondos pedregosos ou lamacentos fangosos do litoral.

Bioloxía
--------

*Squilla mantis* á venda nun mercado catalán
### Alimentación

A galera é un animal carnívoro. A súa dieta componse principalmente de peixes e doutros crustáceos. Captura as súas presas utilizando o seu longo par de *brazos*, suxeitándoas coas afiadas espiñas ou golpeándoas coa grosa punta.

### Reprodución

A época da desova ten lugar entre maio e xuño.

Pesca
-----

*Squilla mantis* é o único estomatópodo nativo que se pesca a escala comercial no Mediterráneo. Máis de 7 000 t captúranse anualmente, o 85% das cales se apañan nas costas italianas do mar Adriático. Tamén se captura no mar Xónico, fronte a Sardeña, e fronte á costa de Cataluña e das Illas Baleares. Fóra do Mediterráneo, consómese en Andalucía, no golfo de Cádiz, que é de onde procede o nome vulgar de *galera*.

Notas
-----

1. ↑  A Chave (2020): Os nomes galegos dos crustáceos. Xinzo de Limia (Ourense): A Chave Consultado o 25 de xuño de 2022.
2. 1 2 3 4  *Squilla mantis* (Linnaeus, 1758) no WoRMS. Consultada o 28 de febreiro de 2021.
3. 1 2 3 4  Riedl, R. (2011). *Fauna y Flora del Mar Mediterráneo*. Barcelona, España: Ediciones Omega. ISBN 978-84-282-0767-6.
4. 1 2  Antonio Jonch Cuspinera; Carlos Bas Peired (1972). *La Vida Maravillosa de los Animales, Tomo II, Invertebrados*. Barcelona, España: Instituto Gallach de Librería y Ediciones.
5. 1 2 3 4  Bellmann, H. (1994). *Arácnidos, Crustáceos y Miriápodos*. = Madrid, España: Ediciones Blume. ISBN 84-8076-065-6.
6. 1 2  Debelius, H. e Wirtz, P. (2004). *Guía de Invertebrados del Mediterráneo y Atlántico*. Elx, España: Grupo Editorial M&G Difusión. ISBN 978-84-9522-320-3.
7. ↑  "Global Production Statistics 1950-2005". FAO. Consultado o 28 de febreiro de 2021.
8. ↑  *Squilla mantis* (Linnaeus, 1758) en *ictioterm.es*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Squilla mantis*** |

|  |  |
| --- | --- |
|  | Wikispecies posúe unha páxina sobre:  ***Squilla mantis*** |

### Outros artigos

* Crustáceos
* Marisco

### Ligazóns externas

* Ficha en *pescaderiascorunesas.es* *(en castelán)*.
* *Saquilla mantis* (Linnaeus, 1758) en *asturnatura.com*
* Long Bodied Crab. *Squilla mantis* na EOL.

|  |  |
| --- | --- |
| Control de autoridades | 
* Wd: Q1315250
* MAG: 2779583768

 |

|  |  |
| --- | --- |
| Identificadores taxonómicos | 
* ADW: Squilla\_mantis
* DORIS: 1387
* EOL: 1022627
* EPPO: SQUIMA
* EUNIS: 56137
* GBIF: 5177263
* iNaturalist: 635878
* IRMNG: 11253888
* ITIS: 99152
* NCBI: 280675
* SeaLifeBase: 27264
* TAXREF: 383817
* uBio: 6977383
* WoRMS: 136137

 |